Bianca, un stand-uper român cu succes în Spania: "Oamenii și-au pierdut încrederea".
Guvernul spaniol a închis sălile de spectacol, ca măsură de prevenție. Bianca Kovacs este un stand-uper român cu succes în Spania. Pandemia i-a dat spectacolele peste cap, dar e optimistă pentru viitor. Comedia în direct este foarte urmărită în Spania.
Hai să-ți fac cunoștință cu Bianca Kovacs. E singura româncă din Spania care face stand-up. Și-l face cu succes. Doar că decizia guvernului spaniol de a închide sălile de spectacol a lovit-o direct. Pe ea și pe ceilalți 700 de mii de oameni care lucrează în entertainment. Bianca trece peste… cu umor amar – așa cum îi sunt și sketch-urile despre români, spanioli și prejudecățile celor două lumi.Înainte de pandemie, avea chiar și douăsprezece spectacole pe lună, în teatre sau baruri. Ba chiar cocheta și cu niște roluri în seriale de televiziune.Zâmbetele de pe buze s-au cam estompat, glitter-ul din industria asta nu mai strălucește ca în anii trecuți, iar luminița de la capătul tunelului aproape că nu se mai vede.